Джэймс Робінсан (эканаміст)

Джэймс Алан Робінсан (; ) — брытанскі эканаміст і даследчык у галіне палітыкі, прафесар школы публічнай палітыкі імя Харыса (Універсітэт Чыкага) з 2015 года, раней выкладаў у Гарвардскім універсітэце (2004—2015). Робінсан таксама выкладаў у Каліфарнійскім універсітэце ў Берклі, Універсітэце Паўднёвай Каліфорніі і Універсітэце Мельбурна. Робінсан — суаўтар (разам з Даранам Аджэмаглу) кнігі «Чаму адны краіны багатыя, а іншыя бедныя». Лаўрэат прэміі па эканоміцы імя Альфрэда Нобеля 2024 года «за даследаванні фарміравання інстытуцый і іх уплыву на дабрабыт».

 Біяграфія 
Джэймс Робінсан вывучаў эканоміку ў Лонданскай школе эканомікі і палітычных навук (бакалаўр навук, 1982), Уорыкскім універсітэце (магістр, 1986) і Ельскім універсітэце (доктар філасофіі, 1993).

У 1992—1995 гадах выкладаў ва Універсітэце Мельбурна.

У 1995—1999 гадах асістэнт-прафесар ва Універсітэце Паўднёвай Каліфорніі.

У 1999—2004 гадах працаваў у Каліфарнійскім універсітэце ў Берклі, спачатку асістэнт-прафесар, з 2001 года — асацыяваны прафесар.

У 2004 годзе быў прызначаны прафесарам кафедры дзяржаўнага кіравання ў Гарвардзе. 1 ліпеня 2015 года Робінсан быў прызначаны прафесарам школы публічнай палітыкі імя Харыса (Універсітэт Чыкага).

Асноўныя навуковыя інтарэсы — параўнальны эканамічны аналіз і палітычнае развіццё ў доўгатэрміновым перыядзе, у прыватнасці працэсы ў Лацінскай Амерыцы і Афрыцы на поўдзень ад Сахары.

9 мая 2016 года прафесар Робінсан падчас свайго першага наведвання Манголіі стаў ганаровым доктарам яе Нацыянальнага ўніверсітэта.

У кастрычніку 2024 года атрымаў прэмію па эканоміцы імя Альфрэда Нобеля «за даследаванні фарміравання інстытуцый і іх уплыву на дабрабыт» разам з Даранам Аджэмаглу і Сайманам Джонсанам.

 Крыніцы 

 Спасылкі 


Катэгорыя:Эканамісты Вялікабрытаніі